Cum transeant cuncta, et ea quæ in hoc mundo sunt, nunquam in eodem statu sint diu permanentia, litteris adnotamus, quod Rodulfus, et Milo frater ejus, qui suo agnomine dicti sunt Bigornenses, pro animabus fratrum suorum Guidonis, et Rogeri, et pro animabus patris, et matris suæ, antecessorumque suorum remedio, Deo, et sancto Petro, et Monachis Besuensis Ecclesiæ dederunt duos mansos apud Montiniacum, unum mansum qui dicitur mansus Oddonis Eurvini, et alterum, qui dicitur mansus Widonis Malæ filiæ. Hoc donum apud Besuam fecerunt in Parasceven, id est, in die Passionis Domini, tenentes ambo librum, per quem hanc donationem in præsentia Donni Abbatis Girardi super altare posuerunt. Sign. ipsius Abbatis Girardi. Sig. Widrici Prioris Fontis-vennæ. Sig. Albrici de Arcione. Sig. Alberti de Tullo. Sig. Girberti de Alteriaco. Sig. Johannis Presbyteri de Besua.